

**UPISI U PRVI RAZRED OSNOVNE ŠKOLE U ŠKOLSKOJ GODINI 2025./2026.**

Obavještavamo vas da su u tijeku pripreme za proces upisa u prvi razred osnovne škole za školsku godinu 2025./2026.. Upisi će se provoditi elektroničkim putem, korištenjem *Nacionalnog informacijskog sustava upisa u osnovne škole.*

U *Nacionalnom informacijskom sustavu za upise u osnovne škole*, od 15. veljače 2025. godine otvaraju se prijave za redovan upis u prvi razred osnovne škole, dok predaja zahtjeva za redovni upis za djecu s teškoćama kreće od 1. veljače 2025. godine.

Roditelji preko poveznice <https://osnovne.e-upisi.hr/>  prijavljuju svoje dijete koje je rođeno **od 1. travnja 2018. do 31. ožujka 2019. godine**, dijete kojem je odgođen upis u prvi razred osnovne škole u prošloj školskoj godini i dijete koje iz drugih razloga nije upisano u osnovnu školu, a školski je obveznik.

Roditelji će preko poveznice moći podnijeti prijavu za upis svoga djeteta u 1. razred osnovne škole prema sljedećim rokovima;

* predaja zahtjeva za redovni upis za djecu s teškoćama – od 1.2. do 15.4.
* predaja zahtjeva za redovni upis - od 15.2. do 15.3.
* predaja zahtjeva za prijevremeni upis – od 15.2. do 31.3.
* predaja zahtjeva za privremeno oslobađanje od upisa - od 15.2. do 31.3.

U sustavu će roditeljima biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. izborne predmete, produženi boravak …

Također, ako imaju razloga za to, roditelji će prilikom podnošenja prijave moći izraziti želju za upis u drugu školu od one kojoj dijete pripada prema upisnom području, a koji će biti odobreni ukoliko upis djeteta ne izaziva povećanje broja razrednih odjela utvrđenih planom upisa u osnovnoj školi u koju se upisuje i ne narušava optimalni ustroj rada škole te ne onemogućuje upis obveznicima koji pripadaju tom upisnom području.

Uz prijavu za redovne upise u prvi razred osnovne škole, roditelji će moći podnijeti i zahtjev za prijevremeni upis u 1. razred osnovne škole kao i za privremeno oslobađanje od upisa u prvi razred osnovne škole, prema gore navedenim rokovima.

S obzirom da se u sustav za elektroničke upise u osnovne škole ulazi preko portala e-građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.

Za sve ostale informacije, termine testiranja u školi, liječničkih pregleda i laboratorijskih pretraga potrebno je pratiti mrežne stranice škole kojoj dijete pripada prema upisnom području.

UPRAVNI ODJEL ZA DRUŠTVENE DJELATNOSTI

ODSJEK ZA ŠKOLSTVO